BLA เผยกำไรปี 63 ร่วง 63% มาที่ 1.6 พันลบ. เหตุรายได้ลด-ตั้งสำรองเพิ่ม เล็งปันผล 0.23 บ.
BLA เผยกำไรปี 63 ร่วง 63% มาที่ 1.6 พันลบ. จากปีก่อนมีกำไร 4.39 พันลบ. เหตุรายได้ลด-ตั้งสำรองเพิ่ม เล็งปันผล 0.23 บ.
24 ก.พ. 2564

 บริษัท กรุงเทพประกันชีวิต จำกัด (มหาชน) หรือ BLA รายงานผลการดำเนินงานสิ้นสุดวันที่ 31 ธันวาคม 2563 ดังนี้

ทั้งนี้ผลการดำเนินงานงวดปี 2563 มีกำไรลดลง โดยสาเหตุหลักเนื่องมาจากบริษัทมีการปรับปรุงประมาณการตั้งสำรองค่าเผื่อความผันผวน (PAD: Provision for Adverse Deviation) เพิ่มขึ้นจากเดิมร้อยละ 4 ของ NPV Reserve เป็นร้อยละ 5 เพื่อรองรับการบริหารความเสี่ยงจากความผันผวนของอัตราดอกเบี้ย ซึ่งทำให้มีค่าใช้จ่ายเงินสำรองประกันชีวิตเพิ่มขึ้นจากปกติจำนวน 2,668 ล้านบาท ในไตรมาสที่ 1 และผลกระทบจากโควิด-19 ส่งผลให้รายได้จากเงินลงทุนลดลง ทั้งจากภาวะอัตราดอกเบี้ยที่ต่ำลง และรายได้จากเงินปันผลรับที่ลดลงจากภาวะตลาด
อีกทั้ง มีรายได้รวมจำนวนทั้งสิ้น 47,337 ล้านบาท ลดลงร้อยละ 3 จากปีที่ผ่านมา โดยมีเบี้ยประกันภัยรับปีแรกจำนวน 6,550 ล้านบาท เพิ่มขึ้นร้อยละ 6 จากการขายผ่านช่องทางธนาคาร
ขณะที่มีค่าใช้จ่ายจำนวนทั้งสิ้น 45,576 ล้านบาท เพิ่มขึ้นร้อยละ 5 จากช่วงเดียวกันของปีที่ผ่านมา สาเหตุหลักมาจากการปรับประมาณการ PAD และผลขาดทุนด้านเครดิตที่คาดว่าจะเกิดขึ้น
อย่างไรก็ดี บริษัทประกาศจ่ายเงินปันผลจากกำไรสะสม โดยอัตราการจ่ายปันผลเป็นเงินสด 0.23 บาทต่อหุ้น วันที่ไม่ได้รับสิทธิปันผล (XD) 9 มี.ค. 2564
อนึ่งการจ่ายเงินปันผลของบริษัทประกันชีวิตต้องได้รับความเห็นชอบจากสำนักงานคณะกรรมการกำกับและส่งเสริมการประกอบธุรกิจประกันภัย